ตลาดหุ้นเอเชียผันผวนเช้านี้ วิตกสงครามการค้าสหรัฐฯ-ประเทศคู่ค้า
ตลาดหุ้นเอเชียผันผวนเช้านี้ วิตกสงครามการค้าสหรัฐฯ-ประเทศคู่ค้า หลังสหรัฐฯเรียกเก็บภาษีเหล็กและอลูมิเนียม
6 มิ.ย. 2561

ผู้สื่อข่าวรายงานว่า ตลาดหุ้นเอเชียวันนี้ (6 มิ.ย.61) เคลื่อนไหวทั้งในแดนบวกและลบ ขณะที่นักลงทุนยังคงวิตกกังวลเกี่ยวกับข้อพิพาททางการค้าระหว่างสหรัฐและบรรดาประเทศคู่ค้า ซึ่งรวมถึงสหภาพยุโรป (EU)
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,520.31 จุด ลดลง 19.23 จุด, -0.09%
ดัชนี SSE Composite ตลาดหุ้นจีนเปิดวันนี้ที่ 3,109.17 จุด ลดลง 5.04 จุด, -0.16%
ดัชนี HSI ตลาดหุ้นฮ่องกงเปิดวันนี้ที่ 31,162.02 จุด เพิ่มขึ้น 68.57 จุด, +0.22%
ดัชนี TAIEX ตลาดหุ้นไต้หวันเปิดวันนี้ที่ 11,111.14 จุด เพิ่มขึ้น 11.03 จุด, +0.10%
ดัชนี FTSE STI ตลาดหุ้นสิงคโปร์เปิดวันนี้ที่ 3,483.32 จุด เพิ่มขึ้น 0.16 จุด, +0.00%
ดัชนี FBMKLCI ตลาดหุ้นมาเลเซียเปิดวันนี้ที่ 1,753.66 จุด ลดลง 1.48 จุด, -0.08%
ส่วนตลาดหุ้นเกาหลีใต้ปิดทำการวันนี้เนื่องในวัน Memorial Day
ทั้งนี้ นักลงทุนยังคงวิตกกังวลเกี่ยวกับสงครามการค้าระหว่างสหรัฐและประเทศคู่ค้า เช่น สหภาพยุโรป (EU) แคนาดา และเม็กซิโก หลังจากที่สหรัฐประกาศเรียกเก็บภาษีเหล็กและอลูมิเนียมเมื่อสัปดาห์ที่แล้ว ขณะที่ประเทศคู่ค้าเหล่านี้ได้ประกาศมาตรการตอบโต้เช่นกัน ส่วนการเจรจาการค้ารอบที่ 3 ระหว่างสหรัฐและจีนที่จัดขึ้นที่กรุงปักกิ่งในช่วงสุดสัปดาห์ที่ผ่านมานั้น ทั้งสองฝ่ายยังคงไม่ได้ข้อยุติแต่อย่างใด
นอกจากนี้ นักลงทุนยังจับตาการประชุมกำหนดนโยบายการเงินของธนาคารกลางสหรัฐ (เฟด) ในวันที่ 12-13 มิ.ย. โดยคาดว่าเฟดจะเดินหน้าปรับขึ้นอัตราดอกเบี้ยเป็นครั้งที่ 2 ในปีนี้ในการประชุมดังกล่าว หลังการเปิดเผยตัวเลขการจ้างงานสหรัฐที่แข็งแกร่ง และการพุ่งขึ้นของค่าจ้างแรงงาน
 